AKMENĖS RAJONO SAVIVALDYBĖS TARYBA

SPRENDIMAS

DĖL AKMENĖS RAJONO SAVIVALDYBĖS TARYBOS 2022 M. KOVO 28 D. SPRENDIMO NR. T-68 „DĖL AKMENĖS RAJONO SAVIVALDYBĖS BŪSTO IR SOCIALINIO BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJOS MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠO“ PAKEITIMO

2023 m. birželio 26 d. Nr. T-188

Naujoji Akmenė

Vadovaudamasi Lietuvos Respublikos vietos savivaldos įstatymo 6 straipsnio 15 dalimi, 15 straipsnio 23 dalimi, Lietuvos Respublikos paramos būstui įsigyti ar išsinuomoti įstatymo 14 straipsnio 3 dalimi, Akmenės rajono savivaldybės taryba n u s p r e n d ž i a:

1. Pakeisti Akmenės rajono savivaldybės būsto ir socialinio būsto nuomos ar išperkamosios būsto nuomos mokesčio dalies kompensacijos mokėjimo ir permokėtų kompensacijų grąžinimo tvarkos aprašo, patvirtinto Akmenės rajono savivaldybės tarybos 2022 m. kovo 28 d. sprendimu Nr. T-68 „Dėl Akmenės rajono savivaldybės būsto ir socialinio būsto nuomos ar išperkamosios būsto nuomos mokesčio dalies kompensacijos mokėjimo ir permokėtų kompensacijų grąžinimo tvarkos aprašo patvirtinimo“ 6.2 papunktį, papildant jį 6.2.1 ir 6.2.2 papunkčiais, ir visą 6.2 papunktį išdėstyti taip:

„6.2. Savivaldybės tarybos sprendimu asmenims ir šeimoms, kurie su Savivaldybe ar jos įstaigomis yra susiję darbo ar jų esmę atitinkančiais santykiais, apgyvendinti:

6.2.1. asmenys ir šeimos, pageidaujantys išsinuomoti Savivaldybės būstą, teikia prašymą, kuris nagrinėjamas Aprašo V skyriuje nustatyta tvarka. Savivaldybės būstas šiems asmenims ir šeimoms nuomojamas, jei jie ar jų šeimos nariai neturi nuosavybės teise priklausančių gyvenamųjų patalpų Akmenės rajono savivaldybės teritorijoje ir yra su Savivaldybe ar jos įstaigomis susiję darbo ar jų esmę atitinkančiais santykiais;

6.2.2. Savivaldybės tarybai pritarus sprendimo projektui, sudaromos terminuotos sutartys – laikotarpiui, kol asmuo su Savivaldybe ar jos įstaigomis yra susijęs darbo ar jų esmę atitinkančiais santykiais.“

2. Nustatyti, kad šis sprendimas įsigalioja 2023 m. liepos 1 d.

Šis sprendimas gali būti skundžiamas Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vitalijus Mitrofanovas